open-index/open-wikipedia-markdown huggingface dataset:
এমি পুরস্কার

**এমি পুরস্কার** (ইংরেজি: Emmy Award), যা বেশিরভাগ সময় **এমি** নামে পরিচিত। এটি টেলিভিশন ভিত্তিক পুরস্কার, যা টেলিভিশন অনুষ্ঠানে উল্লেখযোগ্য অবদান রাখায় প্রদান করা হয়। এটিকে চলচ্চিত্রের একাডেমি পুরস্কার, সঙ্গীতের গ্র্যামি পুরস্কার, এবং মঞ্চের টনি পুরস্কারের সমতুল্য ধরা হয়।

এটি টেলিভিশন শিল্পের বিভিন্ন ক্ষেত্রে প্রদান করা হয়, যেমন: বিনোদনধর্মী অনুষ্ঠান, সংবাদ এবং প্রামাণ্যচিত্র অনুষ্ঠান, এবং খেলাধুলা ভিত্তিক অনুষ্ঠান। এছাড়াও বিভিন্ন স্থানভিত্তিকভাবে বিভিন্ন অনুষ্ঠানে সারা বছর জুড়েই এ পুরস্কার প্রদান করা হয়। এই অনুষ্ঠানগুলোর মধ্যে আছে প্রাইমটাইম এমি পুরস্কার, ডেটাইম এমি পুরস্কার প্রভৃতি।

২০০৪ সালে গালায় অনুষ্ঠিত ৩২তম এমি পুরস্কার প্রদান অনুষ্ঠানে বাংলাদেশি টেলিভিশন চ্যানেল এটিএন বাংলা তাদের অনুষ্ঠান *আমরাও পারি*-এর জন্য এমি পুরস্কার লাভ করে। ২০১৯ সালে বাংলাদেশের রুবাইয়াত হাবীব ও তার দল এই পুরস্কার লাভ করেন।

তিনটি সম্পর্কিত কিন্তু পৃথক সংগঠন একত্রে এমি পুরস্কার প্রদান করে:
* একাডেমি অফ টেলিভিশন আর্টস এন্ড সায়েন্সেস (এটিএস)
* ন্যাশনাল একাডেমি অফ টেলিভিশন আর্টস এন্ড সায়েন্সে (এনএটিএস)
* ইন্টারন্যাশনাল একাডেমি অফ টেলিভিশন আর্টস এন্ড সায়েন্সেস

## অঞ্চল ও সময়ভিত্তিক পুরস্কার
* প্রাইমটাইম এমি পুরস্কার - রাতে প্রচারিত টেলিভিশন অনুষ্ঠানের জন্য
* ডেটাইম এমি পুরস্কার - দিনে প্রচারিত টেলিভিশন অনুষ্ঠানের জন্য
* স্পোর্টস এমি পুরস্কার - খেলাধুলা বিষয়ক টেলিভিশন অনুষ্ঠানের জন্য
* নিউজ অ্যান্ড ডকুমেন্টারি এমি পুরস্কার - জাতীয় সংবাদ ও প্রামাণ্যচিত্র বিষয়ক টেলিভিশন অনুষ্ঠানের জন্য
* প্রাইমটাইম ইঞ্জিনিয়ারিং এমি পুরস্কার - টেলিভিশনে প্রকৌশল ও প্রযুক্তিগত কাজে অবদানের জন্য
* অঞ্চলভিত্তিক এমি পুরস্কার - মার্কিন যুক্তরাষ্ট্রের ২০টি অঞ্চলে আঞ্চলিকভাবে প্রচারিত টেলিভিশন অনুষ্ঠানের জন্য
* আন্তর্জাতিক এমি পুরস্কার - মার্কিন যুক্তরাষ্ট্রের বাইরে অন্য কোন দেশে প্রচারিত টেলিভিশন অনুষ্ঠানের জন্য

## আরও দেখুন
* গোল্ডেন গ্লোব পুরস্কার
* ব্রিটিশ একাডেমি টেলিভিশন পুরস্কার

## তথ্যসূত্র


বিষয়শ্রেণী:মার্কিন টেলিভিশন পুরস্কার
বিষয়শ্রেণী:টেলিভিশন পুরস্কার
এইচবিও

থাম্ব|এইচবিও এর মূল লোগো, যা ৮ নভেম্বর, ১৯৭২ থেকে ৩০ এপ্রিল, ১৯৭৫ পর্যন্ত ব্যবহৃত হয়েছিল।
**এইচবিও** বা HBO যা পূর্ণনাম **হোম বক্স অফিস**-এর সংক্ষিপ্ত রূপ, হচ্ছে একটি টেলিভিশন চ্যানেল, যা টাইম ওয়ার্নার প্রতিষ্ঠানের একটি ব্যবসায়িক প্রতিষ্ঠান। এটি একটি পে চ্যানেল, যা যুক্তরাষ্ট্রএর তিনকোটি আশি লক্ষ গ্রাহকের কাছে সপ্তাহে সাতদিন ২৪ ঘণ্টা সেবা প্রদান করে।.

### এইচবিও ইন্টারন্যাশনাল
* HBO Asia 
* HBO Brazil 
* HBO Family Brazil
* HBO Canada
* HBO Caribbean (for English speaking Americas)
* HBO Central Europe 
* HBO Latin America
* HBO Family Latin America 
* HBO Hungary
* HBO Poland
* HBO România
* HBO UK

## তথ্যসূত্র

## বহিঃসংযোগ

*  

বিষয়শ্রেণী:টেলিভিশন স্টেশন
বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক
বিষয়শ্রেণী:পিবডি পুরস্কার বিজয়ী
বিষয়শ্রেণী:মার্কিন যুক্তরাষ্ট্রের চলচ্চিত্র চ্যানেল
বিষয়শ্রেণী:মার্কিন যুক্তরাষ্ট্রের ইংরেজি ভাষার টেলিভিশন স্টেশন
বিষয়শ্রেণী:ওয়ার্নার ব্রাদার্স ডিসকভারি নেটওয়ার্ক
গণসঙ্গীত

thumb|একটি গণসঙ্গীত দল
**গণসঙ্গীত** সঙ্গীতের একটি ধারা, যা মূলতঃ রাজনৈতিক-সামাজিক-সাংস্কৃতিক শোষণ, নির্যাতন, অত্যাচার অনাচারের বিরুদ্ধে গণ মানুষকে উদ্দীপ্ত করার গান৷

## গণসঙ্গীতের অন্যতম গীতিকার এবং শিল্পীর তালিকা
* হেমাঙ্গ বিশ্বাস
* কাজী নজরুল ইসলাম
* নির্মলেন্দু চৌধুরী
* সুরেশ বিশ্বাস (গণসংগীত শিল্পী)
* সত্যেন সেন
* রমেশ শীল
* সলিল চৌধুরি
* বিষ্ণু দে
* অরুণ মিত্র
* খালেদ চৌধুরী
* সুভাষ মুখোপাধ্যায়
* সুকান্ত ভট্টাচার্য
* সুধীন দাশগুপ্ত
* অজিত পান্ডে
* নিবারণ পণ্ডিত
* দিলীপ বাগচী
* পরেশ ধর
* প্রতুল মুখোপাধ্যায়
* কলিম শরাফী
* রণেশ দাশগুপ্ত
* ফকির আলমগীর
* আবদুল জব্বার
* আবদুল গফফর চৌধুরী
* শাহ আব্দুল করিম

## তথ্যসূত্র

বিষয়শ্রেণী:সঙ্গীত
নিস

**নিস** () পশ্চিম ইউরোপের রাষ্ট্র ফ্রান্সের দক্ষিণ-পূর্ব প্রান্তে অবস্থিত একটি শহর। শহরটি ভূমধ্যসাগরের উপকূলে, কোত দাজ্যুর অঞ্চলে, ফ্রান্স-ইতালি সীমান্তের কাছে, ফ্রান্সের মার্সেই ও ইতালির জেনোয়া শহরের মাঝামাঝি অবস্থানে অবস্থিত। গ্রিক জাতির লোকেরা আনুমানিক ৩৫০ খ্রিস্টপূর্বাব্দে শহরটি প্রতিষ্ঠা করে। খ্রিস্টীয় ১ম শতকে রোমানরা শহরটি দখল করে নেয় এবং এখানে একটি বাণিজ্য কেন্দ্র স্থাপন করে। ১০ম শতকে প্রোভঁস অঞ্চলের কাউন্টগণ অঞ্চলটি শাসন করতেন। ১৩৩৮ সালে শহরটি সাভোয়াত কাউন্টদের কাছে হস্তান্তরিত হয়। ১৮৬০ সালে শহরটিকে ফ্রান্সের হাতে ছেড়ে দেওয়া হয়। দৃষ্টিনন্দন পর্বতবেষ্টিত নিস শহরের জলবায়ু আরামদায়ক। এটি ফরাসি রিভিয়েরা অঞ্চলের প্রধান পর্যটন কেন্দ্র। এখানে প্রায় সাড়ে তিন লক্ষ অধিবাসী বাস করে।

## ইতিহাস
### ভিত্তি
নিসে মানুষের পদার্পণ প্রায় চার লক্ষ বছর আগে বলে ধারণা করা হয়। *তিয়েরা আমাতা*' নামক প্রত্নতাত্ত্বিক অঞ্চলে প্রাপ্ত আগুন এবং ঘরবাড়ির যে নির্মাণ কাঠামো দেখা গেছে, তা প্রায় ২ লক্ষ ৩০ হাজার পূর্বের বলে অনুমান করা হয়। নিসের (নিসেইয়া) গোড়াপত্তন সম্ভবত মাসেইলা অঞ্চলে বসবাসকারী গ্রিকদের দ্বারা, এবং তখন তার নাম দেওয়া হয়েছিলো নিকাইয়া (Νικαία বা "Nikaia")। প্রতিবেশী লিগুরিয়ানস নাইকদের সাথে বিজয়কে উপলক্ষ করে এই নাম দেওয়া হয় বলে জানা যায়। এই নাইকি হচ্ছে গ্রিক পুরাণে বিজয়ের দেবী। এরপর শীঘ্রই এই শহর লিগুরিয়ান উপকূলের  ব্যস্তময় বন্দর হয়ে ওঠে। অপরদিকে এর একটি অন্যতম বিরোধী শহর ছিলো সিমেনেলাম, যা ছিলো রোমানদের করায়ত্ব। লোমবার্ডদের আগমনের আগে পর্যন্ত সিমেনেলাম একটি আলাদা শহর হিসেবেই পরিচালিত হতো। সিমেনেলাম ধ্বংস হয়ে সিমিয়েজ শহর গড়ে ওঠে, যা আজ নিসেরই একটি জেলা।

## ফুলের কুচকাওয়াজ


File:Bataille de fleurs. 2020-02-22 14-43-52.jpg
File:Bataille de fleurs. 2020-02-22 14-47-17.jpg
File:Bataille de fleurs. 2020-02-22 14-50-16.jpg
File:Bataille de fleurs. 2020-02-22 14-53-48.jpg
File:Bataille de fleurs. 2020-02-22 14-56-44.jpg
File:Bataille de fleurs. 2020-02-22 15-00-53.jpg
File:Bataille de fleurs. 2020-02-22 15-18-29.jpg
File:Bataille de fleurs. 2020-02-22 15-23-33.jpg
File:Bataille de fleurs. 2020-02-22 15-15-01.jpg


## তথ্যসূত্র

## বহিঃসংযোগ
* Official website  
* 

বিষয়শ্রেণী:ফ্রান্সের শহর
বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:নিস
বিষয়শ্রেণী:ফ্রান্সের বিশ্ব ঐতিহ্যবাহী স্থান
নরোদম শিয়ামনি

**নরোদম শিয়ামনি** (ইংরেজি: Norodom Sihamoni) (জন্ম: ১৪ মে, ১৯৫৩) হচ্ছে কম্বোডিয়ার বর্তমান রাজা। তিনি পূর্ববর্তী রাজা নরোদম শিয়ানোক ও রানী নরোদম মনোনিয়াথ শিয়ানোকের জ্যেষ্ঠ পুত্র। এছাড়া তিনি ছিলে কম্বোডিয়ার সাবেক ইউনেস্কো রাষ্ট্রদূত। ২০০৪ সালে পূর্ববর্তী রাজার দায়িত্ব ত্যাগের পর নয় সদস্য বিশিষ্ট সিংহাসন কাউন্সিল তাকে রাজা হিসেবে মনোনীত করে। সিংহাসনের আরোহণের পূর্বে শিয়ামনি মূলত পরিচিত ছিলেন ইউরোপে কম্বোডিয়ার সাংস্কৃতিক দূত এবং একজন ক্লাসিকাল নৃত্য প্রশিক্ষক হিসেবে।

## উপাধি
রাজা হিসেবে অভিষেকের পূর্বে তার উপাধি ছিলো *স্‌ডেক ক্রম খ্‌হুন*, যার বাংলা করলে দাড়ায় 'মহান রাজপুত্র'। রাজা হিসেবে তার উপাধি হয়, *প্‌রিয়াহ কারুনা প্‌রিয়াহ ব্যাট সামডেক প্‌রিয়াহ ব্যারোমনিয়াথ শিয়ামনি নেই প্‌রিয়াথ রিয়াচিয়ানাচাকর্‌ কম্পুচিয়া*; যা অনুবাদ হতে পারে, রাজতন্ত্রী কম্বোডিয়ার মাননীয় রাজা, রাজা নরোডোম শিয়ামনি। তার মূলনাম শিয়ামনি দেওয়া হয়েছে তার বাবা-মা'র নামের সাথে মিল রেখে (Sihanouk এবং Monineath, একত্রে শিয়ামনি)।
## বহিঃসংযোগ

* King Norodom Sihamoni - Official Website
* Biography of Norodom Sihamoni
* Article about Norodom Sihamoni's coronation by Antonio Graceffo

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কম্বোডিয়ার ইতিহাস
বিষয়শ্রেণী:কম্বোডীয় বৌদ্ধ
বিষয়শ্রেণী:নরোদম বংশ
বিষয়শ্রেণী:নমপেনের ব্যক্তি
মাত্রা

right|thumb|400px|প্রথম চারটি স্থানিক মাত্রা
সাধারণভাবে গণিত ও পদার্থবিজ্ঞানে **মাত্রা** বলতে কোন গাণিতিক দেশ বা বস্তুর ভেতরে অবস্থিত যেকোনও বিন্দুকে সুনির্দিষ্টভাবে উল্লেখ করতে সর্বনিম্ন যতগুলি স্থানাঙ্কের প্রয়োজন হয়, সেই স্থানাঙ্কের সংখ্যাকে বোঝায়। যেমন একটি সরলরেখা একমাত্রিক, কেননা এটি উপরে অবস্থিত কোনও বিন্দুকে সংজ্ঞায়িত করতে একটি মাত্র স্থানাঙ্কই যথেষ্ট। অপরদিকে একটি তলের উপর কোন বিন্দুকে নির্দিষ্ট করতে দৈর্ঘ্য ও প্রস্থ - এই দুই দিকের স্থানাঙ্ক জানা প্রয়োজন, তাই একটি তল দ্বিমাত্রিক। তেমনিভাবে একটি ঘনকের দৈর্ঘ্য, প্রস্থ ও উচ্চতা - তিনটিই আছে, একারণে তা ত্রিমাত্রিক। বস্তুত, আমরা যে বস্তুজগতে বাস করি স্থানিক বিবেচনায় তার পুরোটাই ত্রিমাত্রিক। তবে গাণিতিকভাবে বহুমাত্রিক (তিনের অধিক মাত্রা) স্থানকে সংজ্ঞায়িত করা যায় এবং এই ধারণাকে ব্যবহার করে জটিল গাণিতিক সমস্যার সমাধানও করা হয়। বিজ্ঞানে কোনো কোনো ক্ষেত্রে ২০টির বেশি মাত্রা  থাকার সম্ভাবনার কথাও বলা হয়। ৪নং মাত্রাটি হলো সময়।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:গণিত
বিষয়শ্রেণী:মাত্রা
বিষয়শ্রেণী:ভৌত রাশি
বিষয়শ্রেণী:বিমূর্ত বীজগণিত
বিষয়শ্রেণী:জ্যামিতিক পরিমাপ
বিষয়শ্রেণী:গাণিতিক ধারণা
গ্র্যানাইট

**গ্র্যানাইট** এক প্রকার আগ্নেয় শিলা। গ্র্যানাইট এক ধরণের অগভীর পাথর যা পৃথিবীতে পাওয়া যায় কিন্তু সৌরজগতের অন্য কোথাও পাওয়া যায় না। এতে উপস্থিত খনিজ পদার্থের অনুপাত অনুযায়ী এর রং গোলাপী থেকে ধূসর বর্ণের হয়। ভূ-পৃষ্ঠের চাপ দ্বারা ম্যাগমা পাথরের স্তরের মধ্যে চাপ প্রাপ্ত হয়। ম্যাগমা ঠান্ডা হয়ে আস্তে আস্তে কঠিন পাথরে পরিনত হয় । গ্র্যানাইট এর মধ্যে বিভিন্ন খনিজ পদার্থ আছে। ম্যাগমা ঠান্ডা হলে খনিজ পদার্থগুলো স্ফটিকাকার ধারণ করে। গ্র্যানাইটকে কাটলে বা মসৃণ করলে খুব সহজেই এই স্ফটিকগুলো দেখা যায়। পৃথিবীতে গ্র্যানাইট হচ্ছে সাধারণ পাথর এবং ভ-ূত্বকের একটি বিরাট অংশ তৈরী করে। সাধারণত ভূ-ত্বকে মহাদেশীয় প্লেটে এটি পাওয়া যায়। যদিও এটি ভূ-পৃষ্ঠের নিচের গঠিত হয়। এছাড়া অস্বাভাবিক উপরিস্থ টেকটোনিক আন্দোলনের ফলেও এটি বিভিন্ন জায়গায় গঠিত হয়।

### রাসায়নিক মিশ্রণ
* SiO<sub>2</sub>&nbsp;— ৭২.০৪%
* Al<sub>2</sub>O<sub>3</sub>&nbsp;— ১৪.৪২%
* K<sub>2</sub>O&nbsp;— ৪.১২%
* Na<sub>2</sub>O&nbsp;— ৩.৬৯%
* CaO&nbsp;— ১.৮২%
* FeO&nbsp;— ১.৬৮%
* Fe<sub>2</sub>O<sub>3</sub>&nbsp;— ১.২২%
* MgO&nbsp;— ০.৭১%
* TiO<sub>2</sub>&nbsp;— ০.৩০%
* P<sub>2</sub>O<sub>5</sub>&nbsp;— ০.১২%
* MnO&nbsp;— ০.০৫%

## তথ্যসূত্র

বিষয়শ্রেণী:শিলা
বিষয়শ্রেণী:ফিনল্যান্ডের জাতীয় প্রতীক
বিষয়শ্রেণী:ভাস্কর্য উপকরণ
সংকেত (নির্দেশক)

**সংকেত** বলতে যা কিছু দ্বিতীয় কোনও কিছুর সম্ভাব্য উপস্থিতিকে নির্দেশ করে, সূচিত করে, বা স্মরণ করিয়ে দেয়, তাকে বোঝায়। সংকেত কোনও ভৌত বস্তু, কোনও ধর্ম বা বৈশিষ্ট্য, কোনও ঘটনা এমনকি বিমূর্ত, অবাস্তব কোনও সত্তাও হতে পারে, যা অন্য কিছুর প্রতিনিধি বা সূচক হিসেবে কাজ করে। সংকেত ও প্রতীক নিয়ে জ্ঞানের যা শাখায় অধ্যয়ন করা হয়, তাকে সংকেতবিজ্ঞান বলে।

সংকেত প্রাকৃতিক হতে পারে। যেমন বজ্রনিনাদ ঝড়ের সংকেত, কিংবা উপসর্গ হল রোগব্যাধির সংকেত। আবার রীতিমাফিক সংকেত মূলত ব্যবহারকারীদের সম্মতির ভিত্তিতে কোনও কিছুকে নির্দেশ করে। যেমন বাংলা ভাষা লেখার সময় বাক্যের সমাপ্তি নির্দেশ বা সূচনা করতে দাঁড়ি (।) নামক যে চিহ্নটি ব্যবহার করা হয়, তা এক ধরনের রীতিমাফিক সংকেত। এমনকি কোনও ভাষার প্রায় সমস্ত কিছু, ধ্বনি, বর্ণ, শব্দ ও বাক্যের গঠন ও অর্থ—এসবই ঐ ভাষাভাষী সম্প্রদায়ের লোকদের দ্বারা গৃহীত রীতির ফলাফল। রাস্তাতে যে সাংকেতিক ফলকযুক্ত খুঁটি (signpost) দেখা যায়, সেগুলিতে পাঠ্যবস্তু, প্রতীক, ছবি, ইত্যাদি এককভাবে বা সমষ্টিগতভাবে ব্যবহার করে সংকেত গঠন করে রাস্তা ব্যবহারকারী যানচালক বা পথচারীদেরকে দ্রুত বিভিন্ন নির্দেশনা দেওয়া হয়ে থাকে।

## তথ্যসূত্র

বিষয়শ্রেণী:যোগাযোগ
বিষয়শ্রেণী:সংকেতবিজ্ঞান
পাললিক শিলা

থাম্ব|কাম্বারল্যান্ডের পাললিক শিলা।
**পাললিক শিলা** হলো এক প্রকারের শিলা যা ছোট ছোট কণা জমে এবং পরবর্তীকালে পৃথিবীর পৃষ্ঠ,সমুদ্রতল বা জলের অন্যান্য দেহের খনিজ বা জৈব কণার সিমেন্টেশন(সংযোজন) দ্বারা গঠিত হয়।

পৃথিবীর ভূত্বকের মহাদেশগুলোর পলল শৈল আবরণ বিস্তৃত (পৃথিবীর বর্তমান স্থলপৃষ্ঠের ৭৩%)),তবে পলির শিলাগুলো মোট ভূত্বকের ৮% হিসাবে অনুমান করা হয়।

আগ্নেয় শিলা বহুদিন ধরে বিভিন্ন প্রাকৃতিক ক্ষয়কারক শক্তি,যেমন- নদী, হিমবাহ, বায়ু, সমুদ্রতরঙ্গ প্রভৃতির প্রভাবে উৎস স্থান থেকে ধীরে ধীরে ক্ষয়প্রাপ্ত ও পরিবাহিত হয়ে কোনো সমুদ্র,হ্রদ বা নদীর তলদেশে জমা হতে থাকে। এভাবে বছরের পর বছর ক্ষয়প্রাপ্ত পদার্থগুলো স্তরে স্তরে সঞ্চিত হয় এবং চাপের ফলে জমাট বেঁধে শক্ত হয়ে যে শিলার সৃষ্টি করে তাকে পাললিক শিলা বলে। এই শিলার মধ্যে বালি,পলি ও কাদার ভাগ বেশি থাকে। পলি জমাট বেঁধে এটি সৃষ্টি হওয়ায় এর নাম পাললিক শিলা।

## পাললিক শিলার বৈশিষ্ট্য

# এই শিলায় স্তরায়ন এবং কাদার চির খাওয়া দাগ লক্ষ্য করা যায়।
# একমাত্র এই শিলাতেই জীবাশ্ম দেখা যায়।
# এই শিলায় সচ্ছিদ্রতা ও ভঙ্গুরতা দেখা যায়।
# এই শিলার প্রবেশ্যতা খুব বেশি।
# ক্ষয় প্রতিরোধের ক্ষমতা বিভিন্ন রকম হয়।
# কয়লা, খনিজ তেল ও প্রাকৃতিক গ্যাসের ভান্ডার এই শিলা।
# কাঠিন্য আগ্নেয় শিলার থেকে কম।
# দারণ, ফাটল বা কেলাসের গঠন থাকে না।

## পাললিক শিলার গঠন
প্রায় ৩০ থেকে ৩৫ কোটি বছর আগে ভূ –আন্দোলনের সময় পৃথিবীর অরণ্য ভূগর্ভে চাপা পড়ে যায় এবং ভূগর্ভের চাপ ও তাপে উদ্ভিদের কাণ্ডে সঞ্চিত কার্বন স্তরীভূত হয়ে কয়লায় পরিণত হয়।
প্রায় ৭ থেকে ১০ কোটি বছর আগে পাললিক শিলাস্তরে নানা ধরনের প্রাণী ও উদ্ভিদ চাপা পড়ে যায়। উপরীস্তরের প্রবল চাপ ও ভূগর্ভস্থ প্রচণ্ড তাপের ফলে তাদের দেহাবশেষ হাইড্রোকার্বন ও বিভিন্ন জৈব যৌগের মিশ্রণে পরিণত হয়ে খনিজ তেলের সৃষ্টি হয়। খনিজ তেলের উপরের স্তরে প্রাকৃতিক গ্যাসের উপস্থিতি দেখা যায়। শুধুমাত্র সছিদ্র পাললিক শিলাস্তরেই খনিজ তেল ও প্রাকৃতিক গ্যাস পাওয়া যায়।

## শব্দগত উৎপত্তি
পাললিক শিলার ইংরেজি প্রতিশব্দ sedimentary  rock যা ল্যাটিন শব্দ 'sedimentum' থেকে এসেছে যার অর্থ হলো 'অধঃক্ষেপন'। পাললিক শিলা কথাটি এসেছে 'পলি' বা 'পলল' থেকে।

## শিলা প্রকারভেদ

* যান্ত্রিক উপায়ে সৃষ্ট পাললিক শিলাঃ উদাহরণ- কংগ্লোমারেট, ব্রেকসিয়া, গ্রেওয়েক বেলেপাথর, কাদাপাথর, শেল, কোয়ার্টজ বেলেপাথর ইত্যাদি।
**প্রস্তরময়ঃ উদাহরণ - কংগ্লোমারেট, ব্রেকসিয়া ইত্যাদি।
**বালুকাময়ঃ উদাহরণ গ্রেওয়েক বেলেপাথর, কোয়ার্টজ বেলেপাথর ইত্যাদি।
**কর্দমময় উদাহরণ- ডলোমাইট, ক্যালসাইট, জিপসাম ইত্যাদি।
* রাসায়নিক উপায়ে সৃষ্ট পাললিক শিলাঃ উদাহরণ- ডলোমাইট, ক্যালসাইট, জিপসাম ইত্যাদি।
* জৈব উপায়ে সৃষ্ট পাললিক শিলাঃ উদাহরণ- কয়লা, চুনাপাথর ইত্যাদি।

### পলির উৎপত্তি অনুসারে

*

## শিলাতেল
পাললিক শিলা স্তরে স্তরে সঞ্চিত হওয়ার সময় ফোরামিনিফেরা নামক এক প্রকার অতি ক্ষুদ্র   কীট পাললিক শিলাস্তরের মধ্যে চাপা পড়ে যায়। শিলাস্তরের চাপে এবং অভ্যন্তরীণ উত্তাপে তাদের দেহ নিঃসৃত নির্যাস নানা প্রকার কার্বন ও হাইড্রোজেনের দ্রবণে পরিণত হয় এবং পেট্রোলিয়াম সৃষ্টি করে। তাই কেবলমাত্র সচ্ছিদ্র পাললিক শিলাস্তরেই খনিজ তেল পাওয়া যায় এবং তাই খনিজ তেল বা পেট্রোলিয়াম কে শিলাতেল বলে।

## তথ্যসূত্র

বিষয়শ্রেণী:শিলা
বিষয়শ্রেণী:শিলাবিজ্ঞান
আলোক-বিভব ক্রিয়া

থাম্ব|আলোক-বিভব ক্রিয়ার উদাহরণ
**আলোক-বিভব ক্রিয়া** (Photovoltaic Effect) এমন একটি প্রক্রিয়া যাতে কোন আলোক-বিভব-সক্রিয় (photovoltaic) পদার্থের বা কাঠামোর উপর তড়িচ্চুম্বকীয় বিকীরণ আপতিত হলে তাতে বিভব পার্থক্যের সৃষ্টি হয়। ১৮৩৯ সালে ফরাসি পদার্থবিজ্ঞানী বেকরেল সর্বপ্রথম আলোক-বিভব ক্রিয়া পর্যবেক্ষণ করেন।

## আরো দেখুন
* আলোক তড়িৎ ক্রিয়া

## তথ্যসূত্র

বিষয়শ্রেণী:তড়িচ্চুম্বকীয় বিকিরণ
বিষয়শ্রেণী:বৈদ্যুতিক ঘটনা
বিষয়শ্রেণী:শক্তির রূপান্তর
বিষয়শ্রেণী:কোয়ান্টাম রসায়ন
বিষয়শ্রেণী:তড়িৎ রসায়ন
সিন্ধি গরু

থাম্ব|কোন এক খামারীর হাতে একটি টকটকে লাল সিন্ধি গরু।
গরুর একটি প্রজাতি।
## স্থানীয় নাম
সাইন্ধি , লাল করাচী

## উৎ‌পত্তি
পাকিস্তানের করাচী ও হায়দ্রাবাদে প্রধানত সিন্ধি জাতের গরুর আদি বাসস্থান৷

## বিস্তার
উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।

## বৈশিষ্ট্য
এ জাতের গরুর গায়ের রং গাঢ় লাল ও চকলেট বর্ণের হয়ে থাকে। 
গাভী অপেক্ষা ষাঁড়ের গায়ের রং বেশি গাঢ় হয়।
মাথা ও মুখমন্ডল ছোট, চওড়া কপাল, কপালের মাঝের অংশ কিছুটা উঁচু।
ষাঁড়ের চূড়া বেশ উঁচু, গলকম্বল বৃহদাকার ও ভাঁজযুক্ত। 
ওলানের গঠন বেশ সুন্দর, নাভী চামড়া বড় ও ঝুলন্ত।
ষাঁড়ের ওজন ৩৮০-৪৫০ কেজি এবং গাভীর ওজন ২ঌ০-৩৪০ কেজি৷

## প্রয়োজনীয়তা ও উৎপাদন
প্রতি দিন সর্বোচ্চ ৫ লিটার পযন্ত দুধ দিয়ে থাকে৷ এ জাতের বলদ দিয়ে কৃষিকাজ বা মালবাহনের কাজ করানো যায়।

## তথ্যসূত্র

বিষয়শ্রেণী:গরুর জাতি
বিষয়শ্রেণী:বাংলাদেশের গরু
বিষয়শ্রেণী:গরু
বিষয়শ্রেণী:লাল রঙের গরু
হারিয়ানা গরু

**হারিয়ানা গরু** গরুর একটি ভারতীয় প্রজাতি।

## আঞ্চলিক নাম
হারিয়ানা

## উৎ‌পত্তি
ভারতের হরিয়ানা রাজ্যে এ জাতের গরুর আদি বাসস্থান।

## বিস্তার
বর্তমানে ভারত, বাংলাদেশ, পাকিস্তানসহ অন্যান্য দেশে এ গরু দেখতে পাওয়া যায়।

## বৈশিষ্ট্য
দেহের গঠন বলিষ্ঠ ও আটোসাটো। লম্বা সরু পা বিশিষ্ট এ জাতের গরু বেশ লম্বা হয়ে থাকে। সাধারণত লাল বর্ণের হয় তবে হালকা ধূসর বর্ণেরও দেখা যায় ৷মাথা ও মুখ লম্বা ও সরু, গলা লম্বা, কপাল চ্যাপ্টা, চোখ বড় বড় এবং উজ্জ্বল৷শিং ছোট ও সরু যা উপরের দিকে উল্টানো। দেহের তুলনায় লেজ ছোট ও সরু। গাভীর ওলান সামনের ও পিছনের দিকে প্রশস্ত। সামনের দিকের বাঁট পিছনের বাঁট অপেক্ষা লম্বা।

## প্রয়োজনীয়তা ও উৎ‌পাদন
এ জাতের গরু কৃষি কাজ, ভারবহন ও দুধের জন্য বিশেষ উপযোগী। এ গরু ১ টন ওজনের মালামাল প্রতিঘণ্টায় দুই মাইল দূরে নিয়ে যেতে পারে এবং একদিনে একটানা বিশ মাইল যেতে পারে। একটি গাভী প্রতিদিন ঌ১০-১৩৬৪ লিটার এবং গড়ে সর্বোচ্চ ৩৮৩০ লিটার দুধ দেয়।

## তথ্যসূত্র

বিষয়শ্রেণী:গরুর জাতি
বিষয়শ্রেণী:গরু
লি হিয়োরি

**লি হিয়োরি** ,(কোরিয়ান **이효리** জন্ম ১৯৭৯ সালের ১০ই মে), দক্ষিণ কোরিয়ান কণ্ঠশিল্পী এবং অভিনেত্রী। তিনি তার সাফল্যের অধ্যায় শুরু করেন মহিলা সঙ্গীত গোষ্ঠী ফিঙ্কল কে-পপ হতে। ২০০৩ সাল থেকে লি হিয়োরি একক শিল্পী হিসাবে গান গাইতে শুরু করেন। তার প্রথম অ্যালবামটি অনেক সার্থকতা পেয়েছে এবং জেতে অনেক পুরস্কার। তিনি হচ্ছেন দক্ষিণ কোরিয়ান সর্বোচ্চ পরিশোধিত মহিলা কণ্ঠশিল্পী।

## জীবনচরিত
থাম্ব|2017 সালে লি হিয়োরি

### ফিঙ্কল হতে শুরু

লি হিয়োরির পেশা কোরীয় পপ মহিলা গ্রুপ ফিঙ্কল হতে সূত্রপাত।

বিষয়শ্রেণী:কোরীয় সঙ্গীতশিল্পী
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় নারী মডেল
বিষয়শ্রেণী:ইংরেজি ভাষার দক্ষিণ কোরীয় সঙ্গীতশিল্পী
বিষয়শ্রেণী:গ্র্যান্ড প্রাইজ সিউল সঙ্গীত পুরস্কার প্রাপক
বিষয়শ্রেণী:প্রাণী অধিকার কর্মী
বিষয়শ্রেণী:সিউলের সঙ্গীতশিল্পী
বিষয়শ্রেণী:দক্ষিণ কোরীয় নারী আইডল
বিষয়শ্রেণী:দক্ষিণ কোরীয় পপ গায়িকা
বিষয়শ্রেণী:দক্ষিণ কোরীয় রেকর্ড প্রযোজক
বিষয়শ্রেণী:মামা পুরস্কার বিজয়ী
বিষয়শ্রেণী:২০শ শতাব্দীর দক্ষিণ কোরীয় গায়িকা
বিষয়শ্রেণী:২১শ শতাব্দীর দক্ষিণ কোরীয় গায়িকা
উত্তর ককেশাস

থাম্ব|ডান|250px|রাশিয়ান ফেডারেশনের মধ্যে উত্তর ককেশীয় অঞ্চল

**উত্তর ককেশাস** (ইংরেজি: North Caucasus) হচ্ছে ককেশীয় অঞ্চলের উত্তর অংশ, যা মূলত ইউরোপীয় রাশিয়ার কৃষ্ণ সাগর ও কাস্পিয়ান সাগরের মধ্যভাগের অঞ্চল। রাশিয়ার উত্তর ককেশীয় অঞ্চলের অর্থনৈতিক অঞ্চল হিসেবে নর্থ ককেশাস ইকোনমিক রিজিওন বোঝাতেও এ নামটি ব্যবহৃত হয়।

ভূ-তাত্ত্বিকভাবে, উত্তর ককেশাস বলতে বোঝায়, ককেশাসের উত্তরাঞ্চলীয় ঢালসংলগ্ন এলাকাসমূহ, এবং ককেশীয় পবর্তমালার পশ্চিম প্রান্তভাগের অঞ্চলসময়হ। সেই সাথে পশ্চিম সু নদী সংলগ্ন দক্ষিণ ঢালের এলাকা। এই এলাকাটি আজোভ সাগর এবং পশ্চিমে ক্রেচ প্রণালী, ও পূর্বে কাস্পিয়ান সাগর দ্বারা ঘেরা।

এটি ইউরোপের সবচেয়ে জাতিগতভাবে বৈচিত্র্যময় অঞ্চলগুলির মধ্যে একটি এবং এটি ৪০ টিরও বেশি স্বতন্ত্র জাতিগোষ্ঠীর আবাসস্থল।

## তথ্যসূত্র

### অন্যান্য তথ্যসূত্র
* In Quest for God and Freedom: Sufi Responses to the Russian Advance in the North Caucasus By Anna Zelkina
* Russia in the Modern World: a new geography By Denis J. B. Shaw, Institute of British Geographers

বিষয়শ্রেণী:ইউরোপের অঞ্চল
বিষয়শ্রেণী:ককেশাস
বিষয়শ্রেণী:পূর্ব ইউরোপ
বিষয়শ্রেণী:রাশিয়া অঞ্চল
বিষয়শ্রেণী:ইউরেশিয়ার অঞ্চল
শাহীওয়াল গরু

**শাহিওয়াল গরু** হচ্ছে জেবু জাতের গরু যাদেরকে প্রধানত দুধের জন্য পালন করা হয়। পাকিস্তানের পাঞ্জাব প্রদেশের শাহিওয়াল জেলায় উৎপত্তি লাভ করে। জেবু জাতের গরুর মধ্যে শাহিওয়াল গরুই সব থেকে বেশি দুধ উৎপাদন করে।

## স্থানীয় নাম
মুলতানী , মন্টোগোমারী

## উৎ‌পত্তি
পাকিস্তানের পাঞ্জাবের মন্টোগোমারী জেলায় শাহীওয়াল জাতের গরুর আদি বাসস্থান।

## বিস্তার
উৎ‌পত্তি পাকিস্তানে হলেও বাংলাদেশ, ভারতসহ অনেক দেশে এ জাতটির বিস্তার রয়েছে।

## বৈশিষ্ট্য
ধীর ও শান্ত প্রকৃতির, মোটাসোটা ভারী দেহ , ত্বক পাতলা ও শিথি। পা ছোট, শিং ছোট ও পুর, এজাতের গাভীর শিং নড়ে, মাথা চওড়া। ষাঁড়ের চূড়া অত্যধিক বড়। গলকম্বল বৃহদাকার যা ঝুলে থাকে, লেজ বেশ লম্বা, প্রায় মাটি ছুঁয়ে যায়, লেজের আগায় দর্শনীয় একগোছা কালো লোম থাকে। গাভীর ওলান বড়, চওড়া, নরম ও মেদহীন, বাটগুলো লম্বা, মোটা ও সমান আকৃতি বিশিষ্ট।
## ওজন
ষাঁড়ের দৈহিক ওজন ৫০০ -৫২০ কেজি এবং গাভীর ২৫০ - ৪০০ কেজি পর্যন্ত হয়।
## দুধ প্রদানের হার
শাহীওয়াল গাভী দুধ উৎ‌পাদনের জন্য একটি উৎ‌কৃষ্ট জাত। এ জাতের গাভী গ্রামীণ অবস্থায় পালনে ৩০০ দিনে প্রায় ২১৫০ লিটার দুধ দেয়। খামারে পালনকারী গাভী প্রায় ৪-৫ হাজার লিটার দুধ দিয়ে থাকে৷

## তথ্যসূত্র

বিষয়শ্রেণী:গরুর জাতি
বিষয়শ্রেণী:গরু
বিষয়শ্রেণী:পাকিস্তানের প্রাণিকুল
রংপুর চিড়িয়াখানা

**বিনোদন উদ্যান ও রংপুর চিড়িয়াখানা** বা **রংপুর চিড়িয়াখানা** বাংলাদেশের রংপুরে অবস্থিত একটি চিড়িয়াখানা। এটি দেশের দ্বিতীয় বৃহত্তম এবং উত্তরবঙ্গের মধ্যে সবচেয়ে বড় চিড়িয়াখানা। চিড়িয়াখানাটি ২১.৫১ একর (৮.৭০ হেক্টর) এলাকা জুড়ে রয়েছে। এতে সবুজ গাছ ও ঘাসের সমারোহ রয়েছে।চিড়িয়াখানাটি রংপুর পুলিশ লাইন সড়কের পাশে হনুমান-তলা রাস্তার পূর্ব দিকে অবস্থিত। এটি জেলা প্রশাসন অফিস থেকে খুব বেশি দূরে নয়।

রংপুর কেন্দ্রীয় চিড়িয়াখানা রংপুর শহরের অন্যতম বিনোদন কেন্দ্র। এখানে রয়েছে শিশু পার্ক, রেস্তোরা, কৃত্রিম হ্রদ এবং বিভিন্ন প্রজাতির প্রাণী ও বৃক্ষ।

## ইতিহাস
চিড়িয়াখানাটি ১৯৮৯ সালে প্রতিষ্ঠিত হয়। ১৯৮৮ সালের ১৪ আগস্ট পুলিশ লাইন্স স্কুল অ্যান্ড কলেজের সামনে থাকা ২১.৫১ একর (৮.৭০ হেক্টর) জমিতে ১.৮ কোটি টাকা ব্যয়ে রংপুর চিড়িয়াখানার নির্মাণ কাজ শুরু হয়। দুই বছর পর ১৪ জুন ১৯৯১ সালে দর্শনার্থীদের জন্য উন্মুক্ত করা হয়। উন্মুক্তের সময় এখানে ২৩ প্রজাতির প্রাণী প্রদর্শন করা হয়েছিল।

## আকর্ষণ
২০১৮ সালের হিসাবে, চিড়িয়াখানায় ২৬ প্রজাতির ২১৫টি প্রাণী ছিল। এখানে বিভিন্ন প্রজাতির প্রাণী রয়েছে; এর মধ্যে উল্লেখযোগ্য হচ্ছে সুন্দরবনের বেঙ্গল টাইগার, সিংহ, গণ্ডার, জলহস্তী, হরিণ, বানর, চিতাবাঘ, ভাল্লুক, কুমির, অজগর, কচ্ছপ প্রভৃতি। এছাড়াও রয়েছে ময়না, টিয়া, ময়ূর, কাকাতুয়া, কবুতর, বক সহ বিভিন্ন প্রজাতির পাখি।

## আরও দেখুন
* বাংলাদেশের চিড়িয়াখানার তালিকা

## তথ্যসূত্র

বিষয়শ্রেণী:বাংলাদেশের চিড়িয়াখানা
বিষয়শ্রেণী:১৯৮৯-এ প্রতিষ্ঠিত চিড়িয়াখানা
বিষয়শ্রেণী:রংপুর জেলা
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:রংপুর
বিশ্ব পরিযায়ী পাখি দিবস

thumbnail|বিশ্ব পরিযায়ী পাখি দিবসের ২০১৪ সালের পোস্টার

পরিযায়ী পাখির আবাসস্থলকে নিরাপদ রাখা ও পাখিদের বিচরণস্থল সংরক্ষণে উদ্যোগী হওয়ার আহ্বান জানিয়ে প্রতিবছর মে ও অক্টোবর মাসে দ্বিতীয় শনিবার বিশ্ব পরিযায়ী পাখি দিবস(World Migratory Bird Day) পালিত হয়।

## কেন এ দিবস
বর্তমান বিশ্বের জলবায়ুর ব্যাপক পরিবর্তনের ফলে পাখিদের আবাসস্থল ধ্বংস হয়ে যাচ্ছে। একারণে পরিযায়ী পাখিরা মারাত্মক খাদ্য সংকটের মধ্যে পড়েছে। এই অবস্থা দূরীকরণই এই দিবস পালনের উদ্দেশ্য। পরিযায়ী পাখিদের সম্পর্কে বিশ্বজুড়ে সচেতনতা বাড়াতে ২০০৬ সাল থেকে এই দিবস পালন শুরু করা হয়। ২০০৮ সালে এ দিবসের শ্লোগান ছিল "পরিযায়ী পাখি: জীব বৈচিত্রের দূত"। 
পরিযায়ী পাখিদেরকে আগে অতিথি পাখি বলা হত। কিন্তু নিবিড় গবেষণায় দেখা গেছে যে এরা অতিথি নয়। বরং যে দেশে যায় সেখানে তারা ডিম পাড়ে এবং সেই ডিম ফুটিয়ে বাচ্চা বের হওয়া পর্যন্ত বাস করে। অর্থাৎ বৎসরের বেশ কয়েকমাস তারা ভিনদেশে বাস করে। বরং তারা নিজ দেশে বাস করে স্বল্প সময়ের জন্য।

## তথ্যসূত্র

## বহিঃসংযোগ
* British Trust for Ornithology

বিষয়শ্রেণী:আন্তর্জাতিক উদ্‌যাপন
বিষয়শ্রেণী:মে উদ্‌যাপন
কাঁকড়াভুক ব্যাঙ

কাঁকড়াভুক ব্যাঙ বা ম্যানগ্রোভ ব্যাঙ বাংলাদেশের প্রাপ্ত ব্যাঙের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।

## বৈজ্ঞানিক নাম
Fejervarya cancrivora  আগে এর নাম ছিল Rana cancrivora বা Limnonetes (Hoplobatrachus) cancrivora।
## শনাক্তকরণের ইতিহাস
২০০৭ সালের জুলাইয়ে অধ্যাপক দত্ত উড়িষ্যার উপকূলে প্রথমবারের মতো এমন ব্যাঙের প্রজাতির সন্ধান পান। মালয়েশিয়ায় কর্মরত ভারতীয় উভচর-সরীসৃপ বিশেষজ্ঞ ইন্দ্রনীল দাস ছবিগুলোকে এ প্রজাতির বলেই শনাক্ত করেন। ১৯৯৪ সালে সুন্দরবনে কাজ করার সময় জার্মান বিজ্ঞানী জুটি জেরট্রাড নিউম্যান-ডেনজু ও হেলম্যাট ডেনজু বুড়িগোয়ালিনী থেকে একটি ব্যাঙের ছবি তোলেন। এ ছাড়া বাংলাদেশ কৃষি বিশ্ববিদ্যালয়ের বিজ্ঞানী ও জাপানের বিজ্ঞানীরা যৌথভাবে সুন্দরবনের এ ব্যাঙ নিয়ে গবেষণা করেন। 

## বৈশিষ্ট্য
কাঁকড়াভুক ব্যাঙের সঙ্গে আমাদের দেশে সচরাচর দেখা পাওয়া কোলা বা সোনা ব্যাঙ ও কটকটি ব্যাঙের সাদৃশ্য রয়েছে। কিন্তু এরা উপকূলীয় এলাকা থেকে দূরে বাস করে না। চোখের পেছন থেকে উভয় পাশে টানা শৈলশিরা বা উত্তোলিত রেখা এই ব্যাঙের গুরুত্বপূর্ণ বৈশিষ্ট্য। উপরন্তু পিঠের ওপর শৈলশিরা বা উত্তোলিত রেখা একটানা নয়, ভঙ্গুর। চোখের সামনে থেকে নাকের ছিদ্র পর্যন্ত পারতপক্ষে কোনো রেখা নেই, যা সহযোগী প্রজাতিতে আছে। এ ছাড়া চঞ্চু থেকে দেহের শেষ ভাগ পর্যন্ত সচরাচর কোনো হালকা ডোরা দেখা যায় না। এরা ছয় থেকে আট সেন্টিমিটার পর্যন্ত লম্বা হয়ে থাকে। দক্ষিণ-পূর্ব এশিয়ায়, বিশেষ করে মালয়েশিয়া ও সিঙ্গাপুরের বিজ্ঞানীদের মতে, পুরুষ-ব্যাঙের চেয়ে স্ত্রী-ব্যাঙ বড় হয়। এই ব্যাঙ আরেকটি অনন্য বৈশিষ্ট্যের অধিকারী। আর তা হলো, এরা শরীরে অতিমাত্রায় ইউরিয়া জমা রাখতে পারে। এ কারণে এরা প্রায় সাগরজলের সমপরিমাণ লবণাক্ততা সহনক্ষম।ক্যামব্রিজ ইউনিভার্সিটি প্রেস থেকে প্রকাশিত Knut Schmidt-Nielsen তার প্রাণীর শারীরবৃত্ত: অভিযোজন ও পরিবেশ গ্রন্থে বলছেন, পূর্ণ বয়সী ব্যাঙের চেয়ে ব্যাঙাচির লবণাক্ততা সহনক্ষমতা বেশি। এই ব্যাঙ যে পরিমাণ ঘন লোনাপানিতে বাস করে, দেশের অন্য কোনো ব্যাঙ তা পারে না।

## খাদ্য
এরা মূলত কাঁকড়া (crab) খেয়ে থাকে। cancri অর্থ কাঁকড়া (crab) আর vorus মানে খাওয়া (feeder, eating)। এদের খাদ্যাভ্যাস থেকেই এ ধরনের নামকরণ। তবে ম্যানগ্রোভ অঞ্চলের বাইরে থাকার সময় এটি পতঙ্গ ও ক্ষুদ্রাতিক্ষুদ্র প্রাণী খেয়ে থাকে।

## বিচরণ
ম্যানগ্রোভ অঞ্চলের বাইরে মনুষ্যবসতির কাছে স্বাদু পানির পরিবেশেও এদের বাস করতে দেখা যায়।

## বংশবিস্তার
এদের ডিম ফুটে বাচ্চা বের হয় কেবল স্বাদু পানিতে। বাংলাদেশে বর্ষাকালে সুন্দরবনের বিভিন্ন অংশে সাময়িক কিছু ডোবা তৈরি হয়। এসব ডোবার মধ্যে এদের ডিম ফুটে বাচ্চা বের হয়।

## তথ্যসূত্র

## বহিঃসংযোগ
* Amphibian and Reptiles of Peninsular Malaysia - ''Fejervarya cancrivora''
* Crab-eating Frog at frogweb.org http://frogweb.org/SpeciesAccount.aspx?SpeciesID=422
* Crab-eating Frog at Ecology Asia http://www.ecologyasia.com/verts/amphibians/crab-eating_frog.htm
* KIDNEY FUNCTION IN THE CRAB-EATING FROG http://jeb.biologists.org/cgi/reprint/39/1/167.pdf
* 
* 
* Rare species of frog, snake in Orissa (June 2007)https://web.archive.org/web/20070629214919/http://in.news.yahoo.com/070626/43/6hdw4.html

বিষয়শ্রেণী:ব্যাঙের প্রজাতি
বিষয়শ্রেণী:ব্যাঙ
বিষয়শ্রেণী:বাংলাদেশের ব্যাঙ
বিষয়শ্রেণী:বাংলাদেশের উভচর
বিষয়শ্রেণী:ভারতের ব্যাঙ
বিষয়শ্রেণী:ভারতের উভচর
কাজী জাকের হোসেন

থাম্ব|কাজী জাকের হোসেন
**অধ্যাপক কাজী জাকের হোসেন** (১ জানুয়ারি ১৯৩১ - ২১ জুন ২০১১) হলেন বাংলাদেশের একজন প্রাণিবিজ্ঞানী। যথার্থভাবে আখ্যায়িত করা হলে, তিনি ছিলেন একাধারে বন্যপ্রাণী তত্ত্ব, বাস্তুতন্ত্র ও প্রাণিভূগোল বিশেষজ্ঞ। তাঁর কর্মপরিধির বৃহৎ অংশ জুড়ে ছিল পক্ষীবিজ্ঞান।

## জন্ম ও শিক্ষা জীবন
১৯৩১ সালের পয়লা জানুয়ারি কুমিল্লার নাঙ্গলকোট উপজেলার পাটোয়ার গ্রামে জন্মগ্রহণ করেন। ১৯৪৬ সালে চাঁদপুর ঘনিয়া হাইস্কুল থেকে মাধ্যমিক ও ১৯৪৮ সালে ঢাকা কলেজ‌ থেকে উচ্চমাধ্যমিক পাশ করেন।
এরপর ১৯৫০ সালে ঢাকা বিশ্ববিদ্যালয় থেকে প্রাণিবিদ্যায় বিএসসি পাশ করেন। তখন ঢাকা বিশ্ববিদ্যালয়ে বিএসসি পাস কোর্স ছিল, অনার্স কোর্স ছিল না বিধায় তিনি ১৯৫১ সালে লাহোরে চলে যান।
১৯৫৩ সনে লাহোর সরকারি কলেজ থেকে প্রাণিবিদ্যায় প্রথম শ্রেণিতে প্রথম হয়ে এমএসসি ডিগ্রি অর্জন করেন। কলেজ তাঁকে 'অ্যাকাডেমিক রোল অব অনার' সনদ প্রদান করে৷ তিনি অক্সফোর্ড বিশ্ববিদ্যালয় থেকে পক্ষীবিজ্ঞানে বিএসসি ডিগ্রি অর্জন করেন। প্রসঙ্গত, অক্সফোর্ড বিশ্ববিদ্যালয়ের বিএসসি ডিগ্রি হলো ডক্টরেট-পরবর্তী গবেষণা ডিগ্রি।

## কর্ম জীবন
১৯৫৩ সালে শিক্ষক হিসেবে ঢাকা বিশ্ববিদ্যালয়ে যোগ দেন। ১৯৫৪ সালে এ বিশ্ববিদ্যালয়ে প্রাণিবিদ্যা আলাদা বিভাগ হিসেবে চালু হয়। ৩৮ বছর অধ্যাপনা করেন। বাংলাদেশে প্রাণিবিদ্যা শিক্ষাকে বিশেষ করে বন্যপ্রাণী বিষয়ক শিক্ষা প্রবর্তনে তাঁর বিশেষ অবদান রয়েছে৷ তিনি 'বাংলাদেশে প্রাণী বিজ্ঞান সমিতি'র প্রতিষ্ঠাতা সাধারণ সম্পাদক এবং পরবর্তীতে একাধিকবার এ সমিতির সভাপতির দায়িত্ব পালন করেছেন৷ তিনি বাংলাদেশ বন্য প্রাণীতত্ত্ব সমিতি ও বাংলাদেশ পাখি সংরক্ষণ সমিতির প্রতিষ্ঠাতা সভাপতি৷

ঢাকা বিশ্ববিদ্যালয়ে "ওয়াইল্ড লাইফ বায়োলজি" নামক একটি কোর্স চালু করেন ৷ বাংলাদেশ বন্যপ্রাণী সংরক্ষণ আইন, ১৯৭৩ প্রণয়নেও তাঁর অবদান ছিল৷ ১৯৯৬ সালে বাংলাদেশ এশিয়াটিক সোসাইটির পক্ষ থেকে পার্বত্য চট্টগ্রাম পর্যবেক্ষণের নেতৃত্ব দেন। এর আগে ১৯৫৯ সালে অক্সফোর্ড বিশ্ববিদ্যালয় পরিচালিত ব্রিটিশ গায়ানা অভিযানে শামিল হন তিনি।
জাতীয় ও আন্তর্জাতিক জার্নালে অধ্যাপক জাকেরের বন্যপ্রাণী ও পরিবেশ ব্যবস্থাপনা সম্পর্কিত ৮০টির বেশি গবেষণামূলক প্রবন্ধ প্রকাশিত হয়েছে। সেই সঙ্গে তাঁর বইয়ের সংখ্যা ১৮টি। তাঁর অধীনে ১৪ জন পিএইচডি এবং ১০ জন এম.ফিল. ডিগ্রি অর্জন করে।

## পুরস্কার ও সম্মাননা
* শিক্ষা ক্ষেত্রে অধ্যাপক কাজী জাকের হোসেনের গৌরবোজ্জ্বল অবদানের স্বীকৃতিস্বরূপ ১৯৯২ সালে তাকে শিক্ষায় স্বাধীনতা পুরস্কার প্রদান করা হয়।
* বন্যপ্রাণী সংরক্ষণ ও পরিবেশ সংক্রান্ত বিষয়ে উলেখযোগ্য অবদানের স্বীকৃতিস্বরূপ অধ্যাপক কাজী জাকের হোসেন ১৯৯০ সালে ইউএনইপি (United Nations Environment Programme) কর্তৃক "গ্লোবাল -৫০০ রোল অব অনার" সম্মানে ভূষিত হন এবং ১৯৯১ সারে ইউএনইপি'র পরিবেশ সংক্রান্ত কার্যক্রমের উপদেষ্টা কমিটির সদস্য নির্বাচিত করা হয়।
* তিনি আমেরিকান বায়োলজিক্যাল ইনষ্টিটিউট কর্তৃক "ডিসটিংগুইসড লিডারশীপ এওয়ার্ডে" ভূষিত হন৷

## তথ্যসূত্র

## বহিঃসংযোগ

বিষয়শ্রেণী:বাংলাদেশী প্রাণিবিজ্ঞানী
বিষয়শ্রেণী:১৯৩১-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:শিক্ষায় স্বাধীনতা পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বনানী কবরস্থানে সমাধিস্থ
বিষয়শ্রেণী:১৯৩০-এর দশকে জন্ম
বিষয়শ্রেণী:কুমিল্লার ব্যক্তি
বিষয়শ্রেণী:স্বাধীনতা পুরস্কার বিজয়ী
সোকপমুন্ড

**সোকপমুন্ড** () হচ্ছে নামিবিয়ার আটলান্টিক উপকূলবর্তী উত্তর পশ্চিমাঞ্চলের একটি শহর। এটি নামিবিয়ার রাজধানী উইন্ডহুক থেকে ২৮০ কিলোমিটার পশ্চিমে অবস্থিত, এবং সেই সাথে এটি এরোঙ্গো প্রশাসনিক বিভাগের রাজধানী। সমুদ্রতীরবর্তী এলাকা হিসেবে ডিসেম্বর থেকে জানুয়ারি (নামিবিয়ার গ্রীষ্মকাল) পর্যন্ত এখানকার আবহাওয়া ঠাণ্ডা থাকে। সে সময় আঞ্চলিক প্রশাসন তাই এরোঙ্গো থেকে সরিয়ে সোকপমুন্ডে আনা হয়। ২০০৭ সালে হিসাব অনুযায়ী সোকপমুন্ডের জনসংখ্যা প্রায় ২৮,৫৫২ জন।

সোকপমুন্ড হচ্ছে মূলত একটি সমুদ্র তীরবর্তী বিনোদনকেন্দ্র এবং জার্মান ঔপনিবেশিক স্থাপত্যশৈলীর একটি নিদর্শন। ১৮৯২ সালে জার্মান দক্ষিণ-পশ্চিম আফ্রিকায় জার্মানদের মূল পোতাশ্রয় হিসেবে এই শহরের গোড়াপত্তন করা হয়।

নামিবিয়ার বিটু রোড এই শহরের মধ্য দিয়ে গিয়েছেন এছাড়াও এই শহর দিয়ে ট্রান্স নামিবিয়ান রেলওয়েরও অবস্থান। এখানে সোকপমুন্ড বিমানবন্দর নামের একটি বিমানবন্দর রয়েছে।

## তথ্যসূত্র

## বহিঃসংযোগ

* Swakomund Desalination Plant 
* City of Swakopmund Website
* Map of Swakopmund city
* Map locating Namibia and Swakopmund 
* Current Swakopmund Weather
* Swakopmund weather forecast
* Scientific Society of Swakopmund

বিষয়শ্রেণী:নামিবিয়ার শহর
বিষয়শ্রেণী:নামিবিয়ার বন্দর শহর ও নগর
বিশ্ব রক্তদাতা দিবস

থাম্ব|বিশ্ব রক্তদাতা দিবস,২০১৫ উদযাপন
১৪ জুন হল **বিশ্ব রক্তদাতা দিবস**। যারা স্বেচ্ছায় ও বিনামূল্যে রক্তদান করে লাখ লাখ মানুষের প্রাণ বাঁচাচ্ছেন তাদেরসহ সাধারণ জনগণকে রক্তদানে উৎসাহিত করাই এই দিবসের উদ্দেশ্য।

## ইতিহাস
প্রতি বছর ১৪ জুন বিশ্বজুড়ে বিশ্ব রক্তদাতা দিবস পালন করা হয়। ১৪ জুন দিবসটি পালনের আরও একটি তাৎপর্য রয়েছে। রক্তের গ্রুপ আবিষ্কারক কার্ল লান্ডষ্টাইনারের জন্ম ১৮৬৮ সালের ১৪ জুন। তাই তার জন্মদিনে পালিত হয় বিশ্ব রক্তদাতা দিবস। রক্তের গ্রুপ ‘এ, বি, ও,এবি’ আবিষ্কারের জন্য ল্যান্ডস্টেইনারকে নোবেল পুরস্কার প্রদান করা হয়। 

## গুরুত্ব
১৯৯৫ সাল থেকে আন্তর্জাতিক রক্তদান দিবস পালন এবং ২০০০ সালে ‘নিরাপদ রক্ত’-এই থিম নিয়ে পালিত বিশ্ব স্বাস্থ্য দিবসের অভিজ্ঞতা নিয়ে ২০০৪ সালে প্রথম পালিত হয়েছিল বিশ্ব রক্তদান দিবস। ২০০৫ সালে বিশ্ব স্বাস্থ্য অধিবেশনের পর থেকে প্রতিবছর বিশ্ব স্বাস্থ্য সংস্থাও এই দিবস পালনের জন্য তাগিদ দিয়ে আসছে।

প্রতিবছর ৮ কোটি ইউনিট রক্ত স্বেচ্ছায় দান হয়, অথচ এর মাত্র ৩৮ শতাংশ সংগ্রহ হয় উন্নয়নশীল দেশগুলো থেকে, যেখানে বাস করে বিশ্বের মোট জনসংখ্যার ৮২ শতাংশ মানুষ। এ ছাড়া এখনো বিশ্বের অনেক দেশে মানুষের রক্তের চাহিদা হলে নির্ভর করতে হয় নিজের পরিবারের সদস্য বা নিজের বন্ধুদের রক্তদানের ওপর, আর অনেক দেশে পেশাদারি রক্তদাতা অর্থের বিনিময়ে রক্ত দান করে আসছে রোগীদের। অথচ বিশ্বের নানা দেশ থেকে তথ্য-উপাত্ত সংগ্রহ করে জানা যায়, ‘নিরাপদ রক্ত সরবরাহের’ মূল ভিত্তি হলো স্বেচ্ছায় ও বিনামূল্যে দান করা রক্ত। কারণ তাদের রক্ত তুলনামূলকভাবে নিরাপদ এবং এসব রক্তের মধ্য দিয়ে গ্রহীতার মধ্যে জীবনসংশয়ী সংক্রমণ, যেমন এইচআইভি ও হেপাটাইটিস সংক্রমণের আশঙ্কা খুবই কম। স্বেচ্ছায় ও বিনামূল্যে রক্তদানকারী আড়ালে থাকা সেসব মানুষের উদ্দেশ্যে, এসব অজানা বীরের উদ্দেশ্যে, উৎসর্গীকৃত ১৪ জুনের বিশ্ব রক্তদান দিবস। রক্তদান করলে শরীরের কোন ক্ষতি হয় না।এমনিতেই রক্ত কণিকা নির্দিষ্ট সময় পর নষ্ট হয়ে যায়। তাই রক্ত দান করুন, রোগীর প্রাণ বাঁচান।

## তথ্যসূত্র

বিষয়শ্রেণী:জুন উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:রক্তদান
বিষয়শ্রেণী:জাতিসংঘের দিবস
বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা
বিশ্ব ডায়াবেটিস দিবস

**বিশ্ব ডায়াবেটিস দিবস** হল বিশ্বজুড়ে ডায়াবেটিস সম্পর্কে বিশ্বময় সচেতনতা বৃদ্ধির লক্ষ্যে একটি ক্যাম্পেইন, যা প্রতিবছর ১৪ নভেম্বর অনুষ্ঠিত হয়। বিশ্বজুড়ে ডায়াবেটিস রোগ ব্যাপক হারে বেড়ে যাওয়ায়,বিশ্ব ডায়াবেটিস ফেডারেশন (আইডিএফ) ও বিশ্ব স্বাস্থ্য সংস্থা ১৯৯১ সালে ১৪ নভেম্বরকে ডায়াবেটিস দিবস হিসেবে ঘোষণা করে। এদিন বিজ্ঞানী ফ্রেডেরিক ব্যানটিং জন্ম নিয়েছিলেন এবং তিনি বিজ্ঞানী চার্লস বেস্টের সঙ্গে একত্রে ইনসুলিন আবিষ্কার করেছিলেন।

## প্রতিপাদ্য বিষয়
২০০৭ সালে সিদ্ধান্ত হয়, ডায়াবেটিস প্রতিরোধ অভিযান পরিচালনার থিমটি আরও দীর্ঘ সময় ধরে থাকবে। বিশ্ব ডায়াবেটিস দিবস ২০০৭-২০০৮ সালের  থিম নির্ধারিত ছিল ‘শিশু ও তরুণদের মধ্যে ডায়াবেটিস’। ২০০৯ থেকে ২০১৩ সালের থিম নির্ধারিত হয়েছে, ‘ডায়াবেটিস শিক্ষা ও প্রতিরোধ’। ২০০৭-২০০৮ সালে এই অভিযানের মূল লক্ষ্য হলো-আরও বেশি শিশু ও তরুণকে এই পরিচর্যার আওতায় আনা। ডায়াবেটিসের জরুরি সংকেত সম্পর্কে সচেতনতা সৃষ্টি করা। এ রোগের একটি জটিলতা ‘ডায়াবেটিক কিটো এসিডোসিস’ হ্রাস করার উদ্যোগ উৎসাহিত করা। আর শিশুদের মধ্যে টাইপ-২ ডায়াবেটিস প্রতিরোধের জন্য স্বাস্থ্যকর জীবন যাপনকে আরও জনপ্রিয় করে তোলা। এ দিবসের নীল বৃত্তের ‘লোগো’টি ডায়াবেটিসকে পরাভূত করার জন্য বিশ্বব্যাপী লড়াইয়ের সূচক। লক্ষ্য হলোঃ পৃথিবীতে কোনো শিশুই যেন ডায়াবেটিসে মারা না যায়। ডায়াবেটিসের মতো ক্রনিক রোগ ব্যক্তি, পরিবার, দেশ, এমনকি সারা পৃথিবীর জন্য গুরুতর ঝুঁকি বহন করে-এমন সত্যটি জাতিসংঘ অনুধাবন করে ২০০৬ সালে একে জাতিসংঘ দিবস হিসেবে পালনের সিদ্ধান্ত নেয়। পৃথিবীতে ২৫০ মিলিয়ন লোক ডায়াবেটিস নিয়ে জীবন যাপন করছে।

বিশ্ব ডায়াবেটিস দিবস একটি গুরুত্বপূর্ণ বৈশ্বিক জনস্বাস্থ্য সমস্যা হিসেবে ডায়াবেটিস সম্পর্কে সচেতনতা বৃদ্ধির এবং এই অবস্থার প্রতিরোধ, রোগ নির্ণয় এবং ব্যবস্থাপনা উন্নত করার জন্য প্রয়োজনীয় সম্মিলিত ও ব্যক্তিগত পদক্ষেপের উপর জোর দেওয়ার সুযোগ প্রদান করে।
২০২৪ সালের প্রতিপাদ্য বিষয় হলো "প্রতিবন্ধকতা ভাঙা, ব্যবধান দূর করা", ডায়াবেটিসের ঝুঁকি হ্রাস করার এবং ডায়াবেটিসে আক্রান্ত সকল মানুষের ন্যায়সঙ্গত, ব্যাপক, সাশ্রয়ী মূল্যের এবং মানসম্পন্ন চিকিৎসা ও যত্নের সুযোগ নিশ্চিত করার আমাদের প্রতিশ্রুতিকে শক্তিশালী করে।

## তথ্যসূত্র

## বহিঃসংযোগ
* বিশ্ব স্বাস্থ্য সংস্থা

বিষয়শ্রেণী:স্বাস্থ্য সচেতনতা দিবস
বিষয়শ্রেণী:নভেম্বর উদ্‌যাপন
বিষয়শ্রেণী:বহুমূত্ররোগ
ফ্রেডেরিক ব্যানটিং

**ফ্রেডেরিক গ্র্যান্ট ব্যানটিং** (১৪ নভেম্বর, ১৮৯১ - ২১ ফেব্রুয়ারি, ১৯৪১) একজন কানাডীয় চিকিৎসক, চিকিৎসাবিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী চার্লস বেস্টের সঙ্গে একত্রে ১৯২২ সালের এ ইনসুলিন আবিষ্কার করেছিলেন।

## জীবনী
ব্যানটিং ১৮৯১ সালের ১৪ নভেম্বর অন্টারিওতে জন্মগ্রহণ করেন। ১৯১৬ সালে টরোন্টো বিশ্ববিদ্যালয় থেকে ব্যাচেলর অব মেডিসিন ডিগ্রি অর্জন করেন।

## সম্মাননা
থাম্ব|বিখ্যাত টাইম সাময়িকীর প্রচ্ছদে ফ্রেডেরিক ব্যানটিং, ২৭ আগস্ট ১৯২৩
* নাইট কমান্ডার অব দ্য অর্ডার অব দ্য ব্রিটিশ এম্পায়ার, ১৯৩৪
* ফেলো অব দ্য রয়েল সোসাইটি, ১৯৩৫

### সম্মানসূচক ডক্টরেট
* সম্মানসূচক ডক্টরেট, ইউনিভার্সিটি অব ওয়েস্টার্ন অন্টারিও, ১৯২৪
* সম্মানসূচক ডক্টরেট, ইউনিভার্সিটি অব টরোন্টো, ১৯২৪
* সম্মানসূচক ডক্টরেট, কুইন্স ইউনিভার্সিটি, ১৯২৪
* সম্মানসূচক ডক্টরেট, মিশিগান বিশ্ববিদ্যালয়, ১৯২৪
* সম্মানসূচক ডক্টরেট, ইয়েল বিশ্ববিদ্যালয়, ১৯২৪
* সম্মানসূচক ডক্টরেট, ইউনিভার্সিটি অব দ্য স্টেট অব অব নিউ ইয়র্ক, ১৯৩১
* সম্মানসূচক ডক্টরেট, ম্যাকগিল বিশ্বিদ্যালয়, ১৯৩৯

## তথ্যসূত্র

## বহিঃসংযোগ
* Banting Digital Library
* Discovery of Insulin
* Banting House National Historic Site
* CBC Greatest Canadians - Frederick Banting
* News Release About Sir Frederick Banting's Memorial Cross
* Lighting of the Flame of Hope at the Banting House National Historic Site in 1989
* Banting's Nobel prize Lecture
* Biography on Nobel prize site
* Ontario Plaques - The Discovery of Insulin
* CBC Digital Archives - Banting, Best, Macleod, Collip: Chasing a Cure for Diabetes
* Famous Canadian Physicians: Sir Frederick Banting at Library and Archives Canada
* World Diabetes Day on Banting's Birthday, November 14
* 1928 A.Y. Jackson and Frederick Banting  NWT Historical Timeline, Prince of Wales Northern Heritage Centre

বিষয়শ্রেণী:কানাডীয় উদ্ভাবক
বিষয়শ্রেণী:কানাডীয় শারীরতত্ত্ববিদ
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৮৯১-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় নোবেল বিজয়ী
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:কানাডীয় চিকিৎসা গবেষক
চার্লস বেস্ট

বিজ্ঞানী **চার্লস বেস্ট** (২৭ ফেব্রুয়ারি, ১৮৯৯ - ৩১ মার্চ, ১৯৭৮) একজন কানাডীয় চিকিৎসা বিজ্ঞানী এবং ইনসুলিন এর সহ-আবিষ্কারক। তিনি বিজ্ঞানী ফ্রেডরিক বেনটিং এর সঙ্গে একত্রে ১৯২২ সালের এ ইনসুলিন আবিষ্কার করেন ।
## তথ্যসূত্র

## বহিঃসংযোগ

* CBC Digital Archives. ''Chasing a Cure for Diabetes''. Accessed 16 June 2008.
* Dr. Charles Best Secondary School. Accessed 16 June 2008.
* Ontario Plaques, ''The Discovery of Insulin''. Accessed 16 June 2008.
* Order of Canada Citation. Accessed 16 June 2008.
* University of Toronto. Banting and Best Department of Medical Research ''Charles Herbert Best''. Accessed 16 June 2008.

বিষয়শ্রেণী:শারীরতত্ত্ববিদ
বিষয়শ্রেণী:কানাডীয় শারীরতত্ত্ববিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৮৯৯-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:কানাডায় মার্কিন অভিবাসী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:কানাডীয় চিকিৎসা গবেষক
শয়তান

**শয়তান** বা **ডেভিল** হলো মন্দের পৌরাণিক ব্যক্তিত্ব কারণ এটি বিভিন্ন সংস্কৃতি ও ধর্মীয় ঐতিহ্যগুলিতে ধারণা করা হয়। এটিকে বৈরী ও ধ্বংসাত্মক শক্তির আপত্তি হিসাবে দেখা হয়। জেফ্রি বার্টন রাসেল বলেছেন যে শয়তানের বিভিন্ন ধারণাকে সংক্ষিপ্ত করা যেতে পারে - ঈশ্বরের কাছ থেকে মন্দ স্বাধীনতার নীতি, ঈশ্বরের একটি দিক, মন্দ হয়ে উঠেছে (পতিত দেবদূত) বা মানব মন্দের প্রতীক।

প্রতিটি ঐতিহ্য, সংস্কৃতি ও ধর্মের কাহিনীতে শয়তান সহ ধর্ম মন্দের প্রকাশের জন্য আলাদা লেন্স সরবরাহ করে। এই দৃষ্টিভঙ্গির ইতিহাস ধর্মতত্ত্ব, পৌরাণিক কাহিনী, মনোরোগ বিশেষজ্ঞ, শিল্প ও সাহিত্যের সাথে জড়িত, প্রতিটি ঐতিহ্যের মধ্যে স্বাধীনভাবে বিকাশ করে। এটি ঐতিহাসিকভাবে অনেক প্রসঙ্গে এবং সংস্কৃতিগুলিতে ঘটে এবং এর অনেকগুলি বিভিন্ন নাম দেওয়া হয় - সাতান (ইহুদীধর্ম), লুসিফের (খ্রিস্টধর্ম), বাইলজাবাব (ইহুদি-খ্রিস্টান), মেফিস্টো (জার্মানি-খ্রিস্টান), ইবলিশ (ইসলাম) এবং বৈশিষ্ট্য: এটি নীল, কালো বা লাল হিসাবে চিত্রিত হয়েছে; তার মাথায় শিং রয়েছে ও শিং ছাড়াই এবং আরও কিছু হিসাবে চিত্রিত হয়েছে।

## তথ্যসূত্র

## বহিঃসংযোগ
* 
* 

* 
* 
* Entry from the New Advent Catholic Encyclopedia
* Can you sell your soul to the Devil? A Jewish view on the Devil

বিষয়শ্রেণী:সাতান
বিষয়শ্রেণী:ধর্মীয় দর্শন
বিষয়শ্রেণী:ধর্মীয় দার্শনিক ধারণা
বাঘ হাঙ্গর

**বাঘা হাঙ্গর** (বৈজ্ঞানিক নাম:***Galeocerdo cuvier***) () হচ্ছে  কার্চানিডি পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।

## নামকরণ
বাঘ হাঙ্গর বা টাইগার শার্কের গায়ে উলম্ব ডোরাকাটা দাগ আছে। আর এ কারণেই এ হাঙ্গরের নাম হয়েছে টাইগার শার্ক বা বাঘ হাঙ্গর। তবে প্রাপ্ত বয়স্ক হওয়ার সাথে সাথে দাগগুলো মিলিয়ে যায় ।

## বৈশিষ্ট্য
মানুষখেকো হিসাবে হোয়াইট শার্কের পরেই টাইগার শার্কের অবস্থান । নির্বিচার খাদক হিসাবে এর পরিচিতি রয়েছে । ময়লা আবর্জনা খেতেও ভালোবাসে। তাই একে বলা হয় “সমুদ্রের ময়লা ফেলা ঝুড়ি”। এর চোয়াল অত্যন্ত শক্তিশালি ফলে এটি সামদ্রিক কচ্ছপের খোলস ভেঙে ফেলতে পারে। বাঘ হাঙ্গর ঘণ্টায় ২০ মাইল এবং একদিনে ৫০ মাইল পর্যন্ত সাঁতার কাটতে পারে। এরা দিনের বেলায় সমুদ্রের গভীরে আর রাতে অগভীর সমুদ্রে বিচরণ করে। এরা নিশাচর প্রাণী।

## আকার ও ওজন
এটি প্রায় ১১-২৪(সর্বোচ্চ) ফিট পর্যন্ত লম্বা হয় এবং ওজন প্রায় ৩৮৫-৬৫০ কেজি।

## প্রধান খাদ্য
সিল, সী লায়ন, অক্টোপাস, স্কুইড, ছোট হোয়েল, সাপ, কচ্ছপ, পাখি ইত্যাদি ।

## প্রজনন

## বিচরণের এলাকা
* পশ্চিম আটলান্টিক মহাসাগর:ম্যাসাচুসেটস থেকে উরুগুয়ে, মেক্সিকো উপসাগর, বাহামা, ক্যারিবীয় দ্বীপপুঞ্জ |
* পূর্ব আটলান্টিক মহাসাগর: আইসল্যান্ড, যুক্তরাজ্য, মরক্কো, ক্যানারী দ্বীপপুঞ্জ, সেনেগাল থেকে আইভরী কোস্ট |
* ভারত মহাসাগর; দক্ষিণ আফ্রিকা থেকে লোহিত সাগর, পাকিস্তান, ভারত, শ্রীলঙ্কা, মালদ্বীপ, থাইল্যান্ড ও ভিয়েতনাম |
* পশ্চিম প্রশান্ত মহাসাগর: দক্ষিণ চায়না, জাপান, ফিলিপাইন, ইন্দোনেশিয়া, অস্ট্রেলিয়া, নিউজিল্যান্ড, নিউ ক্যালিডোনিয়া |
* পশ্চিম (কেন্দ্রীয়) প্রশান্ত মহাসাগর: পালাউ, সোলোমান দ্বীপপুঞ্জ, মার্শাল দ্বীপপুঞ্জ, তাহিটি, হাওয়াই |
* পূর্ব প্রশান্ত মহাসাগর: দক্ষিণ ক্যালিফোর্নিয়া, পেরু, গ্যালাপোগোস |

## চিত্রশালা

Tiger shark teeth.jpg
Tiger shark, Hawaii Aii.jpg
Tigershark3.jpg
Gebiss Tigerhai 1.jpg
Scarface-tigershark.jpg
Tiger shark(2).jpg


## তথ্যসূত্র

## বহিঃসংযোগ
* Tracking research on tiger sharks
* 20 pictures of tiger sharks
* Pictures of the tiger shark 

বিষয়শ্রেণী:হাঙ্গরের প্রজাতি
বিষয়শ্রেণী:বাংলাদেশের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:শীর্ষ খাদ্যশিকারী প্রাণী
লিগনাইট

**লিগনাইট** হচ্ছে অতি প্রাচীন কালের (১০ থেকে ১৫ কোটি বছর) গাছ-পালা ও উদ্ভিদজাত দ্রব্যের পরিবর্তিত রূপ। লিগনাইটকে বাদামি কয়লা বলা হয়। এটা পীটের চেয়ে শক্ত ও ভারি।

## আপেক্ষিক গুরুত্ব
১.১-১.৩
## গঠন
লিগনাইটে কাদা জাতীয় পদার্থ মিশ্রিত থাকে, ফলে এতে ছাইয়ের পরিমাণ বেশি। লিগনাইটে কার্বনের পরিমাণ ৬৭-৭৮ শতাংশ। পীট থেকে কয়লা হওয়ার মধ্যবর্তী ধাপ হচ্ছে লিগনাইট।

## ব্যবহার
রান্না-বান্না, ইট পোড়ানো, বাষ্পীয় ইঞ্জিনে এবং তাপ বিদ্যুৎ কেন্দ্রে জ্বালানী হিসেবে লিগনাইট ব্যবহৃত হয়।
## তথ্যসূত্র

## বহিঃসংযোগ
* Geographyinaction - an Irish case study 
* Photograph of lignite 
* Environmental Clean Technologies - What is brown coal?
* Why Brown Coal Should Stay in the Ground

বিষয়শ্রেণী:খনিজ পদার্থ
বিষয়শ্রেণী:কয়লা
জেনেভা

thumb|right|250px|জেনেভা শহরের বিভিন্ন উল্লেখযোগ্য স্থাপনা
**জেনেভা** (,  ,  ; ) হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী।

জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫, এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি।

## বৈশ্বিক গুরুত্ব
জেনেভা বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতিসংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত।

## আন্তর্জাতিক সংস্থার অবস্থান
* আন্তর্জাতিক রেড ক্রস কমিটি
* ইন্টারন্যাশনাল ইলেকট্রোটেকনিক্যাল কমিশন
* ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ
* আন্তর্জাতিক শ্রম সংস্থা
* আন্তর্জাতিক মান সংস্থা
* আন্তর্জাতিক টেলিযোগাযোগ ইউনিয়ন
* প্রকৃতি সংরক্ষণের জন্য আন্তর্জাতিক ইউনিয়ন
* বিশ্ব স্বাস্থ্য সংস্থা
* বিশ্ব আবহাওয়া সংস্থা
* বিশ্ব বাণিজ্য সংস্থা
* বিশ্ব অর্থনৈতিক ফোরাম

## খেলা
* স্টেড ডি জেনেভ - ৩০,০০০ ধারণক্ষমতা বিশিষ্ট 

## পরিবহন
* জেনেভা বিমানবন্দর - ফ্রান্সের সীমান্ত ঘেঁষা এই বিমানবন্দর।

## তথ্যসূত্র

## আরো পড়ুন
* Jean de Senarclens, "*Geneva: Historic Guide*", Editions du Tricorne, 1995. 

## বহিঃসংযোগ

;সরকারি
* Geneva - Welcome to Networld
* Official website of the City of Geneva
* Official website of the Canton of Geneva 
* The official Chestnut Tree , on the website of the Canton of Geneva 
* Geneva Palexpo, exhibitions and congresses centre, owned by the State of Geneva.
* Geneva Motor Show.
;ভ্রমণ
* Geneva Tourism
* Geneva public transport
* International Geneva Welcome Centre
* Brief history of Geneva
* Geneva information
;শিক্ষাদীক্ষা
* Student Blog Geneva
* University of Geneva
* Graduate Institute of International and Development Studies
;অন্যান্য
* RadioLac website
* Radio Cité website
* OneFM website
* Léman Bleu local Tv station
* World Radio Switzerland
* Geneva Pictures

বিষয়শ্রেণী:সুইজারল্যান্ডের শহর
বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
বিষয়শ্রেণী:প্রাক্তন ধর্মতন্ত্র
বিটুমিনাস

**বিটুমিনাস** হচ্ছে লিগনাইট কয়লার পরিবর্তিত রূপ। ধারণা করা হয়, মৃত গাছ-পালা ও উদ্ভিদজাত দ্রব্য হতে বিটুমিনাস কয়লা সৃষ্টি হতে ১৫ থেকে ২০ কোটি বছর লাগে।

## রং
বিটুমিনাস কয়লার রং কালো।

## কাঠিন্যতা
এর কাঠিন্যতা ০.৫-২.৫ এবং আপেক্ষিক গুরুত্ব ১.০-১.৮।
## কার্বনের পরিমাণ
বিটুমিনাস কয়লায় ৬০-৮০ শতাংশ  কার্বন থাকে।
## ব্যবহার
পোড়া কয়লা বা কোক (coke), গ্যাস কার্বন ও কোল গ্যাস উৎপাদনে বিটুমিনাস কয়লা ব্যবহৃত হয়।

## তথ্যসূত্র

## বহিঃসংযোগ
* http://chemed.chem.purdue.edu/genchem/topicreview/bp/1organic/coal.html

বিষয়শ্রেণী:কয়লা
বিষয়শ্রেণী:খনিজ পদার্থ
ষাঁড় হাঙ্গর

হাঙ্গরের প্রজাতি। মানুষের জন্য এ প্রজাতি বিপদজনক বলে এ হাঙ্গরের খ্যাতি আছে।

## আকৃতি

এটি মধ্যম আকৃতির হাঙর। শারিরীক গঠনের জন্য এ হাঙ্গরকে সহজেই চেনা যায়। এ হাঙ্গর অন্যান্য হাঙ্গরের তুলনায় চওড়ার চেয়ে লম্বা বেশি। শরীরের উপরের অংশের রং ধূসর, নিচের অংশ হালকা সাদা। পৃষ্ঠদেশে দুইটি পাখনা রয়েছে, যার প্রথমটি দ্বিতীয়টির চেয়ে বড়। পুরুষ হাঙ্গর প্রায় ৭ ফুট লম্বা ও ৯০ কেজি ওজন হয়ে থাকে। স্ত্রী হাঙ্গর সাধারণত ১১.৪ ফুট লম্বা ও গড়ে ২৩০ কেজি ওজনের হয়ে থাকে।

## বিচরণ

ষাঁড় হাঙ্গর সাধারণত সাগর বা নদী তীরবর্তী এলাকায় যেখানে ঘনবসতি থাকে, সেখানে থাকতে পছন্দ করে এবং মানুষকে আক্রমণ করার সুখ্যাতি তো আছেই। এ কারণে অনেকে একে সবচেয়ে বিপদজনক হাঙর হিসাবে বিবেচনা করে ।

## খাদ্য

মাছ, ডলফিন, সাপ, পাখি, মানুষ ইত্যাদি ।

## প্রজনন
## বিচরণের এলাকা
* পশ্চিম আটলান্টিক মহাসাগর:ম্যাসাচুসেটস,যুক্তরাষ্ট্র থেকে দক্ষিণ ব্রাজিল
* পূর্ব আটলান্টিক মহাসাগর: মরক্কো, সেনেগাল থেকে এঙ্গোলা
* ভারত মহাসাগর ও পশ্চিম প্রশান্ত মহাসাগর: কেনিয়া, দক্ষিণ আফ্রিকা থেকে ভারত, ভিয়েতনাম থেকে অস্ট্রেলিয়া,
* পূর্ব প্রশান্ত মহাসাগর: দক্ষিণ বাজা ক্যালিফোর্নিয়া, মেক্সিকো থেকে ইকুয়েডর এবং সম্ভবত পেরু
*বুড়িগঙ্গা, ঢাকা

## তথ্যসূত্র

## বহিঃসংযোগ

* 

বিষয়শ্রেণী:হাঙ্গরের প্রজাতি
বিষয়শ্রেণী:১৮৩৯-এ বর্ণিত মাছ
বিষয়শ্রেণী:শীর্ষ খাদ্যশিকারী প্রাণী
লস অ্যাঞ্জেলেস টাইমস

***লস অ্যাঞ্জেলেস টাইমস*** (ইংরেজি: *Los Angeles Times*) যা ***এল.এ. টাইমস*** (*L.A. Times*) নামেও পরিচিত, মার্কিন যুক্তরাষ্ট্রের একটি দৈনিক পত্রিকা। ক্যালিফোর্নিয়ার লস অ্যাঞ্জেলেস-এ ১৮৮১ সাল থেকে এই পত্রিকাটি প্রকাশিত হয়ে আসছে। যুক্তরাষ্ট্রের পশ্চিমভাগ জুড়ে এই পত্রিকাটি বিপণন করা হয়, এবং এটি আমেরিকার দ্বিতীয় বৃহত্তম মেট্রোপলিটান পত্রিকা, ও চতুর্থ বৃহত্তম সার্কুলেটেড সংবাদপত্র। এটির প্রতিদিন সার্কুলেশন অক্টোবর ২০০৮ অনুসারে প্রায় ৭ লক্ষ ৩৯ হাজার কপি থেকে  থেকে ১০ লক্ষ ১০ হাজারের কাছাকাছি। এটির প্রিন্টেড সংস্করণ ছাড়াও অনলাইনে তাদের ওয়েবসাইটের মাধ্যমে এটি দিনে চব্বিশ ঘণ্টা সংবাদ প্রাপ্তি নিশ্চিত করে।

লস অ্যাঞ্জেলেস টাইমসের সবচেয়ে নিকটবর্তী পুলিৎজার পুরস্কারটি এসেছে ২০০৯ সালে। প্রতিবেদক বেটিনা বক্সাল ও জুলি কার্ট এল.এ. টাইমসের পক্ষে এ পুরস্কার জয় করেন। এছাড়া এর আগে এটি ৩৮ বার পুলিৎজার পুরস্কার জয় করেছে, এর মধ্যে সম্পাদকীয় কার্টুনের জন্য আছে, এবং আছে দুই স্পট প্রতিবেদনের জন্য। [২০০৪ সালে এই পত্রিকাটি পাঁচটি পুলিৎজার পুরস্কার জয় করে, যা এক বছরে কোনো পত্রিকার তৃতীয় সর্বোচ্চ পুলিৎজার জয়। এর আগে ২০০২ সালে *[[দ্য নিউ ইয়র্ক টাইমস]]* ৭টি, ও ২০০৮ সালে *[[দ্য ওয়াশিংটন পোস্ট]]* ৬টি পুলিৎজার জয় করে।

## তথ্যসূত্র

বিষয়শ্রেণী:বৃহত্তর লস অ্যাঞ্জেলেসের দৈনিক সংবাদপত্র
বিষয়শ্রেণী:ইংরেজি দৈনিক পত্রিকা
বিষয়শ্রেণী:লস অ্যাঞ্জেলেস টাইমস
বিষয়শ্রেণী:মার্কিন যুক্তরাষ্ট্রের জাতীয় সংবাদপত্র
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:১৮৮১-এ প্রতিষ্ঠিত প্রকাশনা
বিষয়শ্রেণী:১৮৮১-এ ক্যালিফোর্নিয়ায় প্রতিষ্ঠিত
বিষয়শ্রেণী:জনসেবায় পুলিৎজার পুরস্কার বিজয়ী
বিষয়শ্রেণী:জাতীয় প্রতিবেদনে পুলিৎজার পুরস্কার বিজয়ী
বিষয়শ্রেণী:জেরাল্ড লোয়েব বিশেষ পুরস্কার বিজয়ী
জগজীবন রাম রেলরক্ষী বাহিনী আকাদেমি

**জগজীবন রাম রেলরক্ষী বাহিনী আকাদেমি** (ইংরেজি: ** Jagjivan Ram Railway Protection Force Academy**) ভারতীয় রেল পরিচালিত একটি প্রশিক্ষণ সংস্থা। নবনিযুক্ত রেলরক্ষী বাহিনী (আরপিএফ) জওয়ানদের এই সংস্থায় প্রশিক্ষণ দেওয়া হয়ে থাকে। ১৯৫৫ সালে লখনউ শহরে প্রতিষ্ঠিত এই সংস্থাটির নাম বদলে পরে বিশিষ্ট স্বাধীনতা সংগ্রামী তথা প্রাক্তন উপপ্রধানমন্ত্রী জগজীবন রামের নামে উৎসর্গিত হয়।

## বহিঃসংযোগ
* জগজীবন রাম রেলরক্ষী বাহিনী আকাদেমির ওয়েবসাইট

বিষয়শ্রেণী:ভারতীয় রেল
বিষয়শ্রেণী:ভারতে শিক্ষা
অ্যানহাইড্রাইট

অ্যানহাইড্রাইটের(CaSO4) রাসায়নিক উপাদানের প্রায় ৪১.১৯ শতাংশ (CaO) এবং ৫৮.৮ শতাংশ SO3 । এটিকে পানিবিহীন জিপসামও বলে। অ্যানহাইড্রাইটের স্ফটিক রম্বিক আকৃতির।
## সংঘটন

**অ্যানহাইড্রাইট** সাধারণত জলীয় বাষ্পীভবন (evaporite) শিলাস্তরে জিপসাম-এর সঙ্গে পাওয়া যায়। এটি প্রথম ১৭৯৪ সালে অস্ট্রিয়ার হল ইন টাইরল-এর একটি লবণ খনিতে আবিষ্কৃত হয়। এই ধরনের স্তরে গভীরতা গুরুত্বপূর্ণ, কারণ ভূগর্ভস্থ জল শোষণের ফলে পৃষ্ঠের কাছাকাছি অংশে অ্যানহাইড্রাইট ধীরে ধীরে জিপসামে রূপান্তরিত হয়।

একটি জলীয় দ্রবণ (aqueous solution) থেকে সাধারণত ক্যালসিয়াম সালফেট জিপসামের স্ফটিক আকারে জমা হয়, কিন্তু দ্রবণে যদি অতিরিক্ত সোডিয়াম বা পটাসিয়াম ক্লোরাইড থাকে এবং তাপমাত্রা -এর উপরে হয়, তবে অ্যানহাইড্রাইট জমা হয়। এই প্রক্রিয়াটি প্রাকৃতিকভাবে যেমন ঘটে, তেমনভাবেই কৃত্রিমভাবে অ্যানহাইড্রাইট প্রস্তুতের একটি পদ্ধতি হিসেবেও ব্যবহৃত হয়। এই খনিজটি লবণাক্ত অববাহিকা এলাকায় সাধারণভাবে দেখা যায়।

### জোয়ারভাটা অঞ্চলের গাঁঠিকা
অ্যানহাইড্রাইট পারস্য উপসাগরের সবখা অঞ্চলের জোয়ারভাটা পরিবেশে ডায়াজেনেটিক প্রতিস্থাপন গাঁঠিকা (replacement nodule) হিসেবে গঠিত হয়। এই গাঁঠিকাগুলির ক্রস-সেকশন বা কাটা অংশে জালের মতো নকশা দেখা যায়, যা “চিকেন-ওয়্যার অ্যানহাইড্রাইট” নামে পরিচিত। গাঁঠিকা-আকৃতির অ্যানহাইড্রাইট বিভিন্ন স্তরীয় অবক্ষেপ পরিবেশে জিপসামের প্রতিস্থাপন হিসেবেও দেখা যায়।

### লবণ গম্বুজের আবরণ শিলা
বৃহৎ পরিমাণ অ্যানহাইড্রাইট লবণ গম্বুজ (salt dome) গঠনের সময় আবরণ শিলা হিসেবে দেখা যায়। লবণ গম্বুজে অ্যানহাইড্রাইট সাধারণত খনিজের প্রায় ১–৩% অংশ গঠন করে এবং যখন হ্যালাইট পোর পানির মাধ্যমে অপসারিত হয়, তখন উপরের স্তরে অ্যানহাইড্রাইট অবশিষ্ট থাকে। সাধারণত আবরণ শিলার স্তরবিন্যাস হলো: নিচে লবণ, তার উপরে অ্যানহাইড্রাইট, তার উপরে জিপসামের স্তর, এবং সবশেষে ক্যালসাইটের স্তর।  

উচ্চ তাপমাত্রায় হাইড্রোকার্বন-এর সঙ্গে অ্যানহাইড্রাইটের বিক্রিয়ায় সালফেট () হাইড্রোজেন সালফাইড (H2S)-এ রূপান্তরিত হয় এবং একই সঙ্গে ক্যালসাইট জমা হয়। এই প্রক্রিয়াটি তাপরাসায়নিক সালফেট হ্রাস (Thermochemical sulfate reduction, TSR) নামে পরিচিত।

### আগ্নেয় শিলা
অ্যানহাইড্রাইট কিছু আগ্নেয় শিলাতেও পাওয়া গেছে; যেমন চিলির এল টেনিয়েন্তে অঞ্চলের ডিওরাইটিক ইন্ট্রুসিভ প্লুটন-এ এবং মেক্সিকোর এল চিচন আগ্নেয়গিরি থেকে উৎক্ষিপ্ত ট্রাকিআ্যান্ডেসাইট পিউমিস-এ পাওয়া গেছে।

## উপাদানের অণুপাত
* ক্যালসিয়াম ২৯.৪৪%
* সালফার ২৩.৫৫%
* অক্সিজেন ৪৭.০১%

## বর্ণ
এটি বর্ণহীন, সাদা, ধূসর অথবা লালচে।
## প্রাপ্তিস্থান
অ্যানহাইড্রাইট একটি পললজাত খনিজ। জিপসাম এবং হ্যালাইটের সাথে সংশ্লিষ্ট অবস্থায় প্রাচীন বদ্ধ সাগরের পানির রাসায়নিক অধ:ক্ষেপ হিসেবে অ্যানহাইড্রাইটের স্তুপ পাওয়া যায়।

## ব্যবহার
অ্যানহাইড্রাইট প্রধানত রাসায়নিক সার, অ্যামোনিয়া সালফেট এবং সিমেন্ট উৎপাদনে ব্যবহৃত হয়।

## তথ্যসূত্র

বিষয়শ্রেণী:খনিজ পদার্থ
বিষয়শ্রেণী:ক্যালসিয়াম খনিজসমূহ